  Майя Бывальцева 17-19 пӧсьтолэзе Ижкарын кудӟем йырын ветлӥсь водительёсты шараян рейдъёс ортчозы. Со сярысь кунпуш ужъёсъя министерстволэн карысь управлениезлэн пресс-службаез ивортэ. ГИБДД-лэн Ижкаръя ёзэтэз тодэ вайытэ, руль сьӧры юыса пуксем но эм эскеронэз ортчыны пумит луэм понна административной кылкутон чакламын - 30 сюрс манет штраф но 1,5-2 арлы правоез талан. Кыкетӥзэ шедьыку уголовной кылкутон улэ кыскозы ни. Йыртэман понна 200-300 сюрс манет штраф тырытыны но кык арозьлы пытсэт сьӧры пуктыны быгатозы. Нош кудӟем водитель сэрен сюрес вылын кылдэм шудтэм учырын секыт сӧсырмемъёс яке быремъёс луизы ке, юись муртэ 15 арозьлы пытсэт сьӧры келяны луэ. Ижкарысь Кун автоинспекция руль сьӧры юыса пуксемъёс сярысь инспекцилэн дежурной частяз 415-700, 415-701 номеръёсъя яке полицие 02 (мобильнойысь - 102)номеръёсъя жингыртыны куре.  Тегъёс: Мерлык Авто Ижкар МВД ГИБДД Удмуртия  